2003/73/EY: Komission päätös, tehty 30 päivänä tammikuuta 2003, päätöksen 97/468/EY muuttamisesta Viron ja Namibian laitosten sisällyttämiseksi väliaikaisiin luetteloihin kolmansien maiden laitoksista, joista jäsenvaltiot sallivat luonnonvaraisen riistan lihan tuonnin (ETA:n kannalta merkityksellinen teksti) (tiedoksiannettu numerolla K(2003) 333)



Virallinen lehti nro L 027 , 01/02/2003 s. 0031 - 0032



Komission päätös, tehty 30 päivänä tammikuuta 2003, päätöksen 97/468/EY muuttamisesta Viron ja Namibian laitosten sisällyttämiseksi väliaikaisiin luetteloihin kolmansien maiden laitoksista, joista jäsenvaltiot sallivat luonnonvaraisen riistan lihan tuonnin (tiedoksiannettu numerolla K(2003) 333) (ETA:n kannalta merkityksellinen teksti) (2003/73/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 2001/4/EY(2), ja erityisesti sen 2 artiklan 1 ja 4 kohdan, sekä katsoo seuraavaa: (1) Komission päätöksessä 97/468/EY(3), sellaisena kuin se on viimeksi muutettuna päätöksellä 2002/672/EY(4), vahvistetaan väliaikaiset luettelot kolmansien maiden laitoksista, jotka tuottavat luonnonvaraisen riistan lihaa. (2) Viro ja Namibia ovat nimenneet luonnonvaraisen riistan lihaa tuottavat laitokset, joiden vastuuviranomaiset vakuuttavat noudattavan yhteisön sääntöjä. (3) Koska paikalla ei ole vielä tehty tarkastuksia, tällaisista laitoksista tapahtuvaan tuontiin ei saa soveltaa rajoitettuja fyysisiä tarkastuksia päätöksen 95/408/EY 2 artiklan 4 kohdan mukaisesti. (4) Päätös 97/468/EY olisi tämän vuoksi muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 97/468/EY liite tämän päätöksen liitteen mukaisesti. 2 artikla Tätä päätöstä sovelletaan 4 päivästä helmikuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 30 päivänä tammikuuta 2003. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 2, 5.1.2001, s. 21. (3) EYVL L 199, 26.7.1997, s. 62. (4) EYVL L 228, 24.8.2002, s. 26. LIITE Lisätään seuraava teksti ISO-koodin mukaisessa aakkosjärjestyksessä: "País: Estonia/Land: Estland/Land: Estland/Χώρα: Εσθονία/Country: Estonia/Pays: Estonie/Paese: Estonia/Land: Estland/País: Estónia/Maa: Viro/Land: Estland País: Namibia/Land: Namibia/Land: Namibia/Χώρα: Ναμίμπια/Country: Namibia/Pays: Namibie/Paese: Namibia/Land: Namibië/País: Namíbia/Maa: Namibia/Land: Namibia" (1) Luonnonvarainen suurriista. (2) Ei kuitenkaan villisian liha. (3) Ainoastaan luuttomaksi leikattu luonnonvaraisen riistan liha, muut eläimenosat pois luettuina. (4) Luonnonvarainen suurriista (hyppyantilooppi (Antidorcas marsupialis)). (5) Ei kuitenkaan villisian liha.